cyanic-selkie/wikianc huggingface dataset:
தென்கலம்
பள்ளிகள்
டி.டி.டி.ஏ பள்ளியை தவிர மற்ற அனைத்து பள்ளிகளும் 5 ஆம் வகுப்பு வரை மட்டுமே படிப்பை வழங்குகின்றன; அதற்கு மேல் ஒருவர் அண்டை கிராமங்கள் அல்லது நகரங்களில் உள்ள பள்ளிகளுக்குச் செல்ல வேண்டும்.
மேற்கோள்கள்
பகுப்பு:Coordinates on Wikidata
ஜெயந்தன் சங்கரன் நம்பூதிரி
ஒடியேரி ஜெயந்தன் சங்கரன் நம்பூதிரி (Odiery Jayanthan Sankaran Nampoothiri) என்பவர் 18 ஆம் நூற்றாண்டின் முன்னாள் இந்திய இராச்சியமான திருவிதாங்கூரின் திவானாக இருந்தார்.
ஜெயந்தன் நம்பூதிரி ஒரு வரலாற்றாசிரியராவார். திருவிதாங்கூர் வரலாற்றிலும் கேரளாவின் பொது வரலாற்றிலும் இடம் பெற்றிருந்தார். திருவிதாங்கூரின் திவான் இராஜா கேசவதாசுக்குப் பிறகு இவர் முழுமையான ஆட்சியாளராக நியமிக்கப்பட்டு திருவிதாங்கூர் வரலாற்றில் தனது இடத்தை நிலைநாட்டினார். திவான் பதவிக்கு ஜெயந்தன் நம்பூதிரி எழுந்தது வியக்கத்தக்க வேகத்தில் இருந்தது. அப்போதைய நாட்டின் ஆட்சியாளராக இருந்த பலராம வர்மன் இவரை பதவியில் அமர்த்தினார். பல வரலாற்றாசிரியர்கள் இதை அப்போதைய பிரிட்டிசு அரசுப் பிரதிநிதி முழுமையாக ஆதரிக்கவில்லை என்று நம்புகிறார்கள். திருவிதாங்கூர் வரலாற்றில் ஜெயந்தன் நம்பூதிரியின் ஆட்சி பிரகாசமானதல்ல என்றும் வரலாற்றாசிரியர்கள் பொதுவாக நம்புகிறார்கள்
பின்னணி
ஜெயந்தன் நம்பூதிரி சாமோரின் இராச்சியத்திலிருந்து, திப்பு சுல்தானின் படையெடுப்பின் போது திருவிதாங்கூரில் குடியேறினார். சாமோரின் அரண்மனையில் பணிபுரிந்த அனுபவம் கொண்ட நம்பூதிரி திருவிதாங்கூர் அரச குடும்பத்தினரிடம் செல்வாக்கைப் பெற்றிருந்தார்.
அதிகாரம்
1798 பிப்ரவரி 17, அன்று தர்ம ராஜா கார்த்திகை திருநாள் ராம வர்மன் இறந்தவுடன், அவரது வாரிசான பலராம வர்மன் திருவிதாங்கூர் மகாராஜாவாக அரியணை ஏறினார். திருவிதாங்கூர் மன்னர்களின் பரம்பரையில் பலவீனமானவராகவும் வயது குறைந்தவராகவும் ஆட்சியில் அனுபவமில்லாமலும் இருந்தார் என்று வரலாற்றாசிரியர்கள் கருதுகின்றனர். இவரது ஆரம்ப ஆண்டுகளில், வேலுத்தம்பி அரண்மனை நிர்வாகியாக நியமிக்கப்பட்டிருந்தார். மேலும், இவரது ஆட்சிக்கு உள்நாட்டிலும் வெளிப்புறத்திலிருந்தும் பல்வேறு எதிப்புகள் ஏற்பட்டன. பதினாறு வயதில் இராஜாவான பலராம வர்மன் ஜெயந்தன் நம்பூதிரியின் செல்வாக்கின் கீழ் வந்தார். அவரது ஆட்சிக் காலத்தில் நடந்த முதல் அட்டூழியங்களில் ஒன்று, 1799 ஏப்ரல் 21 அன்று நடந்த இராஜா கேசவதாசின் கொலையாகும்.
பிரிட்டிசு ஆளுநர் ரிச்சர்டு வெல்லசுலி, திவானைத் தேர்ந்தெடுப்பதற்கு ஆங்கிலேயர்களின் உதவியைப் பெறுமாறு அறிவுறுத்தியதால், ஜெயந்தன் திவானாக நியமிக்கப்படவில்லை. ஆனால் அவருக்கு திவானின் அனைத்து அதிகாரங்களும் கொடுக்கப்பட்டது. இவருக்கு உதவியாக தக்கலையின் சங்கரநாராயணன்பிள்ளை என்பவர் தலைமை கண்காணிப்பாளராகவும், தச்சில் மாத்து தரகன் என்பவர் தலைமை ஆலோசகராகவும் நியமிக்கப்பட்டனர். ஆனால் இவை அனைத்தும் அப்போதைய அரசப்பிரதிநிதியுடன் கலந்தாலோசித்து நியமனம் செய்யப்படவில்லை.
ஸ்ரீதரன் மேனன் போன்ற திருவிதாங்கூரின் வரலாற்றாசிரியர்கள் ஜெயந்தன் நம்பூதிரியின் ஆட்சியை மோசமானதாக சித்தரித்துள்ளனர். ஜெயந்தன் நம்பூதிரிக்கு உதவியாக இருந்த சங்கரநாராயணனும், தரகனும் இருந்தனர். இந்த மூன்று பேரின் தவறான செயலால் மக்கள் துயரப்பட்டனர்.
அவர்களின் ஊழல் காரணமாக, விரைவில் கருவூலம் காலியானது. ஜெயந்தன் நம்பூதிரி கருவூலத்தை நிரப்ப மக்களிடமிருந்து பெரும் தொகையை வரியாக வசூலிக்க முடிவு செய்தார். இதனால் வேலுத் தம்பி தளவாய் தலைமையில் கிளர்ச்சி ஏற்பட்டது. மகாராஜா ஜெயந்தனையும் அவனது கூட்டாளிகளையும் 1799 சூன் மாதம் அரண்மனையை விட்டு வெளியேற்றினார். பின்னர், சிராயின்கீழுவைச் சேர்ந்த அய்யப்பன் செம்பகராமன் பிள்ளை புதிய திவானாகவும், மிளகாய் வெல்லம்பி என்பவர் நிதி மந்திரியாகவும் வேலுத் தம்பி வர்த்தக அமைச்சராகவும் நியமிக்கப்பட்டனர்.
குறிப்புகள்
பகுப்பு:பதினெட்டாம் நூற்றாண்டு பிறப்புகள் பகுப்பு:திருவிதாங்கூர் பகுப்பு:திருவிதாங்கூர் நாடு
தீரன் நகர்
தீரன் நகர் திருச்சி அருகில் உள்ளது. இந்தப் பகுதியின் பக்கத்தில் பிராட்டியூர்  வருகிறது. திருச்சி மாநகராட்சியின் வார்டு எண் 40 என குறிப்பிடப்படுகிறது. தீரன் நகர் குடியிருப்புப் பகுதி மற்றும் போக்குவரத்து பணிமனையைக் கொண்டுள்ளது. சுதந்திரப் போராட்ட வீரர் தீரனின் நினைவாக விளங்குகிறது. தேசிய நெடுஞ்சாலை 45இல் (திருச்சி-சென்னை) அமைந்துள்ள தீரன் நகரில் கிட்டத்தட்ட 500 முதல் 600 குடும்பங்கள் உள்ளன.
மேற்கோள்கள்
பகுப்பு:திருச்சிராப்பள்ளி நகரம்
கும்மாடி குதூகாலம்மா
கும்மாடி குதூகாலம்மா (ஆங்கிலம்: Gummadi Kuthuhalamma; గుమ్మడి కుతూహలమ్మ; 1 சூன் 1949 - 15 பிப்ரவரி 2023) என்பவர் இந்திய அரசியல்வாதியும் ஆந்திரப்பிரதேச மேனாள் சட்டமன்ற உறுப்பினரும் ஆவார். இவர் இந்தியத் தேசிய காங்கிரசு கட்சியிலும் பின்னர் தெலுங்கு தேசம் கட்சியின் உறுப்பினராகவும் இருந்தார். குதூகாலம்மா 1985 முதல் 2014 வரை ஆந்திரப் பிரதேச சட்டமன்றத்தில் சட்டமன்ற உறுப்பினராக வேபாஞ்சேரி தொகுதியிலிருந்து 1985 முதல் 2009 வரையிலும் கங்காதர நெல்லூர் சட்டமன்றத் தொகுதியில் 2009 முதல் 2014 வரையிலும் பணியாற்றினார்.
குதூகாலம்மா 15 பிப்ரவரி 2023 அன்று தனது 73ஆவது வயதில் திருப்பதியில் இறந்தார்.
மேற்கோள்கள்
பகுப்பு:தெலுங்கு தேசம் கட்சி அரசியல்வாதிகள் பகுப்பு:பிரகாசம் மாவட்ட நபர்கள் பகுப்பு:2023 இறப்புகள் பகுப்பு:1949 பிறப்புகள்
அல்போன்சா குயூரான்
அல்போன்சா குயூரான் (Alfonso Cuarón) (பிறப்பு: நவம்பர் 28, 1961) இவர் ஒரு இங்கிலாந்துத் திரைப்பட இயக்குநர், தயாரிப்பாளர் மற்றும் நடிகர் ஆவார். இவர் கிராவிட்டி, ஆரி பாட்டர் அண்டு த பிரிசினர் ஆப் ஆசுகபான் போன்ற பல திரைப்படங்களை தயாரித்தும் இயக்கியும் உள்ளார்.
ராக்கேல் ஹெயின்ஸ்
ராக்கேல் ஹெயின்ஸ் (Rachael Haynes, பிறப்பு: திசம்பர் 26 1986),  ஆத்திரேலியப் பெண்கள் துடுப்பாட்ட  அணியின் மேனாள் வீரர்  ஆவார். இவர் ஒரு பெண்கள் தேர்வுத் துடுப்பாட்டப் போட்டியிலும், ஒன்பது  ஒருநாள் பன்னாட்டுத் துடுப்பாட்டப் போட்டிகளிலும், ஐந்து இருபது20   போட்டிகளிலும்      கலந்து கொண்டுள்ளார். 2009 ல் ஆத்திரேலிய  பெண்கள் தேசிய அணி உறுப்பினராக தேர்வுத் துடுப்பாட்டப் போட்டியிலும்,  2009 - 2010   ஆண்டுகளில்  ஒருநாள் பன்னாட்டுத் துடுப்பாட்டப் போட்டிகளிலும்  பங்குகொண்டார்.
பகுப்பு:ஆத்திரேலிய பெண்கள் தேர்வுத் துடுப்பாட்ட அணி பகுப்பு:1982 பிறப்புகள் பகுப்பு:1986 பிறப்புகள் பகுப்பு:வாழும் நபர்கள் பகுப்பு:ஆஸ்திரேலியப் பெண் துடுப்பாட்டக்காரர்கள்
கொங்கணதேசம்
கொங்கணதேசம் (அல்லது) சௌராஷ்டிரதேசம் மகாராட்டிரதேசத்திற்கு வடக்கிலும், விந்தியமலையின் தெற்கு அடிவரம் முதல் மேற்குக்கடற்கரை ஓரமாய் பாண்டுரங்கபுரம் வரை சம்மான,சதுரமான பூமியில் பரவி இருந்த தேசம். இதற்கு சௌராஷ்டிரதேசம் என்ற பெயரும் உண்டு.
இருப்பிடம்
இந்த தேசத்தின் தெற்குபாகத்திற்கு ஜில்லகம் என்ற ஒரு உபதேசமுண்டு. இந்த தேசத்தின் மேற்கு கடற்கரை ஓரமாய் பெரிய மலைகளும், கற்பாறைபூமிகளும், மிருதுவாகவும், செழிப்பும் நிறைந்தும் காணப்படுகிறது.
மலை, காடு, விலங்குகள்
இந்த தேசத்திற்கு கிழக்கில் அதிகமான அளவில் சிறு மலைகளும், அருகில் தண்டகாரண்ய வனமும் உள்ளது. தென்கிழக்கில் சாத்புரா என்னும் பெரிய மலை உள்ளது. இதை ஒட்டி சிறிய காடுகளும், அவைகளில் மான், கரடி, பன்றி, புலி, குரங்கு, குயில், மயில், அணில் ஆகிய விலங்குகள் அதிகமாக இருக்கும்.
நதிகள்
இந்த தேசத்தின் நதிகள் தென்கிழக்கிலிருக்கும் சாத்புரா மலையிலிருந்தும், சிறு, சிறு நதிகள் தெற்கு, வடக்கு பூமியை செழிக்கச்செய்து கிழக்கு முகமாகசென்று கடலில் இணைகிறது. இந்த நதிக்கு கோதாவரி என்று பெயர்.
விளைபொருள்
இந்த தேசத்தில் கடலை, கொள்ளு, பருத்தி முதலியன அதிகமாய் விளைந்தும், தாமிரம், பித்தளை, முதலிய உலோகப் பொருள்களாலான வெகு அழகாய், நேர்த்தியாய் செய்யப்பட்ட பாத்திரங்களையும், இரும்பாலான ஆயுதங்களையும்  அம்மக்கள் பயன்படுத்தினர்.
சான்றடைவு
பகுப்பு:இந்திய அரச மரபுகள்
கொலின் ஹேம்ஸ்லே
கொலின் ஹேம்ஸ்லே (Colin Hemsley , பிறப்பு: ஆகத்து 11 1949 ), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு ஏ-தர துடுப்பாட்டப் போட்டியில் கலந்து கொண்டுள்ளார். 1976 ல், ஏ-தர துடுப்பாட்டப் போட்டியில் பங்குகொண்டார்.
வெளி இணைப்பு
கொலின் ஹேம்ஸ்லே - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 4, 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1949 பிறப்புகள் பகுப்பு:சிராப்சையர் துடுப்பாட்டக்காரர்கள் பகுப்பு:வாழும் நபர்கள்
கிளித்தட்டு
thumb|right|150px|கிளித்தட்டு கிளித்தட்டு அல்லது தாச்சி இலங்கையில் தமிழீழத்திலும், ஈழத்தமிழர்கள் வாழும் பல்வேறு உலக நாடுகளிலும், இந்தியாவில் கேரளாவிலும் பரவலாக விளையாடப்படும் விளையாட்டாகும். இது உடலுக்கு நல்ல பயன் தரும் விளையாட்டாகும்.
தோற்றம்
வயல் நிலங்களில் விளையும் பயிரைக் கொத்திச் செல்ல வரும் கிளிகளை கூட்டமாய் நின்று உழவர் துரத்தும் வழமையினின்று கிளித்தட்டு தோன்றியது என்கிறார் தேவநேயப் பாவாணர்.
போட்டி விதிமுறைகள்
மைதானத்தை முதலில் ஒரு போக்கு பெட்டிகளாக பிரித்து, பின்னர் நடுவே ஒரு கோடு போட்டு கொள்ளப்படும். படத்தை பார்க்கவும். எத்தனை ஒரு போக்கு பெட்டிகள் என்noபது விளையாட்டு குழு உறுப்பினர்களின் எண்ணிக்கையை பொறுத்தது. குறைந்தது ஒரு குழுவுக்கு 3 உறுப்பினர்களாவது வேண்டும்.
முதலில் கிளி ஒரு தொங்கலிலும், புகுபவர்கள் ஒரு தொங்கலும் நிற்பார்கள். கிளி கூவிக்கொண்டு முன்னோக்கி வருவார். கிளி கூவியவுடன் புகுபவர்கள் உச்சி, தெண்டி அடுத்த எல்லைக்கு செல்ல முயல வேண்டும். தாண்டும் பொழுது மறிப்பவரால் தொடப்பட்டால் தாண்டுபவர் ஆட்டமிழப்பார். தாண்டும்போது மட்டுமே மறுப்பவர் தட்ட முடியும், சும்மா அருகில் நிற்கும் பொழுதோ, உச்சும் பொழுதோ தட்ட முடியாது. ஆனால், கிளி எங்கும் சென்று யாரையும் எப்பொழுதும் தட்டலாம். அதாவது, எட்டியும் தட்டலாம்.
உச்சி, தப்பி எல்லைக்கு சென்றவர்கள் பழம் என்று கருதப்படுவர். வந்து கொண்டிப்பவர்கள் காய்கள். பழமானவர், மீண்டும் புகுந்த எல்லைக்கே சென்றால் தான் அந்த அணியினருக்கு ஒரு புள்ளி கிடைக்கும். ஆனால், மீண்டும் வரும் பொழுது, பழம் காய் உள்ள ஒரு பெட்டிக்கு போகவது அவ்வளவு நல்லதல்ல, காரணம், இருவருக்கும் உச்சுவதற்கு குறுகிய இடமே கிடைக்கும். மேலும், கிளி பூட்டு போட்டு தட்ட முயல்வார்.
எந்த அணி கூடிய புள்ளிகளைப் பெறுகின்றதோ அவர்களுக்கே வெற்றி. பலருடன் சேர்ந்து விளையாடும் பொழுது, இந்த விளையாட்டு மிகவும் வேகமாகவும், விறு விறுப்பாகவும் அமையும்.
வேறு பெயர்கள்
thumb|444px|right|இதன் வேறு வகையான விளையாட்டில் பயன்படுத்தப்படும் அரங்கங்கள் - படம் 11 ஆடவர் விளையாடும் கிளித்தட்டு விளையாட்டு அரங்கம். படம் 12 சிறுவர்கள் விளையாடும் கிளித்தட்டு விளையாட்டு அரங்கம். அ-ஆ இணையர் உள்ளே உப்புக் கொடுத்து உப்பு வாங்குவதாக நடித்துக் கைகொடுக்கும் இடம். இ-ஈ, உ-ஊ, எ-ஏ பாத்திகளும் அவை
வெளி இணைப்புகள்
பகுப்பு:தமிழர் விளையாட்டுகள்
சீசெல்சின் சுதந்திர நினைவுச் சின்னம்
சுதந்திர நினைவுச் சின்னம் (Liberty Monument) சீசெல்சு நாட்டின் தலைநகரம் விக்டோரியாவில் அமைந்துள்ளது. பிரித்தானியர்களிடமிருந்து சீசெல்சு சுதந்திரம் பெற்றதை கொண்டாடும் வகையில் இச்சின்னம் அமைக்கப்பட்டது.
வரலாறு
1978 ஆம் ஆண்டு நிறுவப்பட்ட சுதந்திர மனிதன் சிலைக்கு மாற்றாக சுதந்திர தின கொண்டாட்டத்தின் போது 201 ஆம் ஆண்டு சூன் மாதம் 29 ஆம் தேதியன்று இயேம்சு மைக்கேல் என்பவரால் இச்சின்னம் திறந்து வைக்கப்பட்டது.
வடிவமைப்பு
சுதந்திர நினைவுச்சின்னம் தோம் போவர்சால் வடிவமைக்கப்பட்டு செதுக்கப்பட்டது. தென்னாப்பிரிக்காவின் கேப் டவுனில் உள்ள வெண்கல காலத்து வார்ப்புக் கூடத்தில் இவ்வெண்கலம் வடிவமைக்கப்பட்டது. ஒரு ஆணும் பெண்ணும் தங்கள் தலைக்கு மேல் தேசியக் கொடியை வைத்திருப்பதை இச்சின்னம் சித்தரிக்கிறது.
காகிதப் பொறி
இந்தியாவில் முதன்முதலாகக் காகிதம் செய்யும் பொறி கல்கத்தாவில் சொரம்பூர் என்னும்இடத்தில் தான் அமைக்கப்பட்டது. இதனைஅமைத்தவர் முனைவர் காரே என்பவர் ஆகும். இவர் 1830 ஆம் ஆண்டில் காகிதப் பொறி முதன் முதலாக இந்திய மண்ணில் இயங்கவைத்தார். இந்தியாவில் பெரிய காகித ஆலை பல இருப்பினும் மத்தியப்பிரேதசம் அம்லாவில் அமைந்துள்ள ஆலை குறிப்பிடத்ததாகும்.அதை விட தற்போது புகளுரில் அமைக்கப்பட்ட காகித ஆலை ஆசியாவிலேயே மிகப்பெரிய தொழிற்சாலையாகும்.இந்தியாவில் மட்டும் 58 காகித் ஆலைகள் உள்ளன.இவை ஆண்டுதோறும் 950,000 டன்கள் காகிதத்தை உற்பத்தி செய்கின்றன.காகிதம் தயாரிக்க பருத்தி,லினன், சிலமரங்கள், எஸ்பாா்டோ் புல், ஆல்ஃபாபுல், வைக்கோல், சணல், மூங்கில், கருப்பாங்கழி மதலான பொருள்கள் பொிதும் பயன்படுகின்றன.
மேற்கோள்கள்
பகுப்பு:காகிதம்
கீழாரால் காமாட்சியம்மன் கோயில்
கீழாரால் காமாட்சியம்மன் கோயில் தமிழ்நாட்டில் தூத்துக்குடி மாவட்டம், கீழாரால் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் காமாட்சியம்மன், பேச்சியம்மன் சன்னதிகள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.
மேற்கோள்கள்
பகுப்பு:தூத்துக்குடி மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
லொரைன் ஹில்
லொரைன் ஹில் (Lorraine Hill, பிறப்பு: அக்டோபர் 24 1946),  ஆத்திரேலியப் பெண்கள் துடுப்பாட்ட  அணியின் மேனாள் வீரர்  ஆவார். இவர் ஏழு பெண்கள் தேர்வுத் துடுப்பாட்டப் போட்டிகளிலும், ஏழு  ஒருநாள் பன்னாட்டுத் துடுப்பாட்டப் போட்டிகளிலும்  கலந்து கொண்டுள்ளார். 1975 - 1977 ஆண்டுகளில்    ஆத்திரேலிய  பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளிலும்,  1973 - 1978   ஆண்டுகளில்  ஒருநாள் பன்னாட்டுத் துடுப்பாட்டப் போட்டிகளிலும்  பங்குகொண்டார்.
பகுப்பு:ஆத்திரேலிய பெண்கள் தேர்வுத் துடுப்பாட்ட அணி பகுப்பு:1946 பிறப்புகள் பகுப்பு:வாழும் நபர்கள் பகுப்பு:ஆஸ்திரேலியப் பெண் துடுப்பாட்டக்காரர்கள்
கோப்பேங் மகா முத்து மாரியம்மன் கோவில்
அருள்மிகு மகா முத்து மாரியம்மன் கோவில், கோபிசன் பாரு, கோப்பேங், கம்பார் மாவட்டம், பேராக், மலேசியா உள்ள இந்து மதம் கோவில்.
வரலாறு
1962 ஆம் ஆண்டு கட்டப்பட்ட மூல கோவில் காளியம்மன் கோவில் என்று அழைக்கப்பட்டது. 57860 sqft நிலத்தில் கட்டப்பட்டது  இது கோபெங் பெர்ஹாட் என்பவரால் வழங்கப்பட்டது.
1964 ஆம் ஆண்டில், மாரியம்மன் தேவியை பிரதான தெய்வமாக வைப்பதற்காக புதுப்பிக்கப்பட்டது. திரு சுப்பையா தலைமையில் திரு துரை, திரு பெரியசாமி, மருகமுத்து, திரு நல்லபைரவி மற்றும் திரு சங்கரன் ஆகியோரால் இந்த சீரமைப்பு பணிகள் மேற்கொள்ளப்பட்டன. ஒப்பந்ததாரர் திரு அர்ஜுனன். 22 செப்டம்பர் 1967 அன்று, இக்கோயில் ஸ்ரீ முத்துமாரியமன் கோவில் எனப் பதிவு செய்யப்பட்டது.
2000 ஆம் ஆண்டில், கோயில் நிலம் 30797 sqft. கோவில் நில அளவு குறைந்ததால் காளியம்மன் அம்மன் மற்றும் இடது மண்டபம் இடம் மாற்ற வேண்டியதாயிற்று. தற்போதுள்ள கோவில் கட்டிடத்தில் உள்ள காளியம்மன் மற்றும் மண்டபத்தை வேறு இடத்திற்கு மாற்றுவதற்கான யோசனையை கோவில் கமிட்டி பரிசீலித்தது. ஆனால், தற்போதுள்ள கோயில் கட்டிடத்தில் இடப்பற்றாக்குறை காரணமாக அந்த முன்மொழிவு ஏற்புடையதல்ல என்று குழு கண்டறிந்தது. எனவே, தற்போதுள்ள கோவிலுக்கு பதிலாக, புதிய கட்டடம் கட்ட, கோவில் கமிட்டியினர் திட்டம் வகுத்தனர்.
புதிய கோயிலுக்கான அடிக்கல் நாட்டு விழா 10 டிசம்பர் 2006 அன்று நடைபெற்றது, அதன் பிறகு கட்டுமானப் பணிகள் விரைவில் தொடங்கப்பட்டன. 4 மே 2009 அன்று இக்கோயில் அருள்மிகு மகா மாரியம்மன் தேவஸ்தானம் எனப் பெயர் மாற்றப்பட்டது. இக்கோயிலின் கட்டுமானப் பணிகள் முடிவடைந்து 2010 டிசம்பர் 12 அன்று கும்பாபிஷேக விழா சிறப்பாக நடைபெற்றது.
மாயக் கதைகள்
கதை 1
கும்பாபிஷேக விழாவின் உச்சக்கட்டத்தின் போது இந்த கோவிலுக்கு அருகில் கழுகுகள் கூட்டம் சுற்றி வந்தது. கழுகுகள் கருடன் - விஷ்ணுவின் வாகனத்தை பிரதிநிதித்துவப்படுத்துவதாக நம்பப்படுகிறது. கருடனின் பிரசன்னம் இந்த நிகழ்வை விஷ்ணு பகவான் ஆசீர்வதித்ததைக் குறிக்கிறது என்று நம்பப்படுகிறது.
வெளி இணைப்புகள்
பகுப்பு:பேராக் பகுப்பு:பேராக் சுற்றுலா தலங்கள் பகுப்பு:Coordinates on Wikidata பகுப்பு:மலேசியாவிலுள்ள அம்மன் கோயில்கள் பகுப்பு:மதிப்பாய்வு செய்யப்படாத மொழிபெயர்ப்புகளைக் கொண்ட பக்கங்கள்
சிலாங்கூர் சித்தி விநாயகர் கோயில்
ஸ்ரீ சித்தி விநாயகர் கோயில் இந்து மதம் உள்ள ஜாலான் சிலாங்கூர் மீது அமைந்த கோவில் பெட்டாலிங் ஜெயா, சிலாங்கூர், மலேஷியா. இது பொதுவாக PJ பிள்ளையார் கோவில் என்றும் குறிப்பிடப்படுகிறது. குடியுரிமை தெய்வம் விநாயகர் ஸ்ரீ Sithi விநாயகர் வடிவில். விநாயகப் பெருமானுக்கு அர்ப்பணிக்கப்பட்ட மலேசியாவிலேயே மிகப் பெரிய கோயில் என்று கூறப்படுகிறது.
இந்த கோவில் 1964 ஆம் ஆண்டு திராவிட கட்டிடக்கலையை பின்பற்றி கட்டி முடிக்கப்பட்டது மற்றும் பெட்டாலிங் ஜெயாவின் இந்து மக்களின் மத தேவைகளை பூர்த்தி செய்யும் முக்கிய இந்து கோவில்களில் ஒன்றாக உள்ளது. இது பெட்டாலிங் ஜெயா இந்து சங்கத்தால் நடத்தப்படுகிறது.
வரலாறு
ஸ்ரீ சித்தி விநாயகர் கோவிலின் வரலாறு 1950 களின் முற்பகுதியில், வேகமாக வளர்ந்து வரும் கோலாலம்பூரில் அதிக மக்கள்தொகையை எளிதாக்குவதற்காக பெட்டாலிங் ஜெயா குடியிருப்பு புறநகர்ப் பகுதியாக நிறுவப்பட்டது. புதிய நகரம் பல குடியிருப்பாளர்களை ஈர்த்தது மற்றும் விரைவில் பெட்டாலிங் ஜெயாவின் இந்து மக்கள் தொகை வியத்தகு அளவில் அதிகரித்தது. இந்த கட்டத்தில், முன்னோடி இந்து குடியிருப்பாளர்கள் தங்கள் சொந்த வழிபாட்டுத் தலத்தின் பெரும் தேவையை உணர்ந்தனர். மலேசியாவின் முதல் விநாயகர் கோயிலில் இந்தக் கோயிலும் ஒன்று
PJHA நிறுவுதல்
ஒரு இடைக்காலத் சார்பு குழு முயற்சிகளின் மூலம் பெட்டாலிங் ஜெயா இந்து மதம் சங்கம் [PJHA] அதிகாரப்பூர்வமாக நிறுவுதல் மற்றும் மக்கள் வணங்கும் ஒரு இடத்தில் நிர்வகிக்கும் முக்கிய நோக்கம் 1959 ஆம் பதிவு செய்யப்பட்டது இந்துக்களின் உள்ள பெட்டாலிங் ஜெயா. முன்மொழியப்பட்ட கோவிலில் விநாயகப் பெருமானை ஸ்ரீ சித்தி விநாயகர் வடிவில் பிரதிஷ்டை செய்ய ஒருமனதாக முடிவு செய்யப்பட்டது.
1வது மகா கும்பாபிஷேகம்
1962 ஆம் ஆண்டு ஜூலை 8 ஆம் தேதி சிங்கப்பூரின் பரோபகாரர் ஸ்ரீ பி. கோவிந்தசாமிப் பிள்ளை ஜேபி அவர்களால் இக்கோயிலுக்கான அடிக்கல் நாட்டப்பட்டது. கட்டுமானப் பணிகள் திட்டமிட்டபடி முன்னேறி, பெட்டாலிங் ஜெயா ஸ்ரீ சித்தி விநாயகர் கோயிலின் 1வது மகா கும்பாபிஷேகம் 8 நவம்பர் 1964 அன்று கோயிலைக் கும்பாபிஷேகம் செய்வதற்காக நடைபெற்றது.
சங்கத்தின் அலுவலகம் மற்றும் கோவில் ஊழியர்களுக்கான குடியிருப்புகள் கட்டுவதற்கு ஒரு மாடித் தொகுதி இந்த ஆரம்ப கட்ட வளர்ச்சியில் சேர்க்கப்பட்டது.
2வது மகா கும்பாபிஷேகம்
அடுத்த கட்ட வளர்ச்சி 1972 இல் தொடங்கப்பட்டது. நிரந்தர விரிவாக்கங்கள், கூடுதல் சிற்ப வேலைப்பாடுகளுடன் கூடிய கோபுரத்தை புனரமைத்தல் மற்றும் எழுந்தருளி மண்டபம் ஆகியவை இந்த திட்டத்தில் சேர்க்கப்பட்டுள்ளன. கோவிலின் இரண்டாவது மகா கும்பாபிஷேகம் செப்டம்பர் 4, 1972 அன்று கொண்டாடப்பட்டது.
1982 ஆம் ஆண்டு கோவிலின் பின்புறத்தில் அர்ச்சகருக்கு புதிய குடியிருப்பு கட்டப்பட்டது.
பல்நோக்கு மண்டபம்
பல்வேறு கலாச்சார மற்றும் சமூக செயல்பாடுகளை நடத்துவதற்கு முறையான வசதிகள் தேவை என்பது PJHA அடுத்த கட்ட வளர்ச்சியில் இறங்கத் தூண்டியது - பல்நோக்கு திருமண மண்டபம் கட்டுதல். RM 580,000 செலவில் 2 மாடி கட்டிடத்தின் கட்டுமானம் 1985 மற்றும் 1986 இல் மேற்கொள்ளப்பட்டது. புதிய மண்டபம் அமைப்பதற்காக, பழைய அலுவலக கட்டடம் மற்றும் ஊழியர்கள் குடியிருப்பு வளாகம் இடிக்கப்பட்டது.
தொழில்முறை ஆலோசகர்களின் ஆலோசனையின் அடிப்படையில், 24 டிசம்பர் 1989 அன்று, AGM ஒருமனதாக ஒரு தீர்மானத்தை நிறைவேற்றியது, ஏற்கனவே உள்ள கோயிலுக்குப் பதிலாக முற்றிலும் புதிய கோயிலைக் கட்டுவதற்கு நிர்வாகக் குழுவுக்கு அதிகாரம் அளிக்கிறது. புதிய கோவிலுக்கான திட்டங்கள் தீட்டப்பட்டு பாலஸ்தாபனம் விழா 4 ஜூலை 1990 அன்று நடத்தப்பட்டது.
3வது மகா கும்பாபிஷேகம்
புதிய கோவிலுக்கான அடிக்கல் 1992 ஆம் ஆண்டு நவம்பர் 30 ஆம் தேதி தெய்வீக வாழ்க்கை சங்கத்தின் சுவாமி குஹபக்தானந்தா அவர்களால் நடத்தப்பட்ட விழாவில் நாட்டப்பட்டது. இந்தியாவைச் சேர்ந்த பதினாறு சிற்பிகள், ஒரு தகுதி வாய்ந்த ஸ்தபதியின் மேற்பார்வையின் கீழ், அயராது உழைத்து, திட்டமிட்டபடி வேலைகள் முன்னேறுவதை உறுதிசெய்தனர். கம்பீரமான கோபுர ராஜகோபுரம் மற்றும் இரட்டை மணி கோபுரங்களுடன் கூடிய அழகான புதிய கோவிலின் கட்டுமானம் 12 ஜூன் 1994 அன்று மகா கும்பாபிஷேகத்துடன் முடிவடைந்தது.
கும்பாபிஷேகத்தைத் தொடர்ந்து 1995ல் பல்நோக்கு மண்டபத்தில் பெரிய அளவில் சீரமைப்புப் பணிகள் மேற்கொள்ளப்பட்டன. இந்த மண்டபத்திற்கு முகமாற்றம் மற்றும் குளிரூட்டப்பட்டது.
4வது மகா கும்பாபிஷேகம்
ஆகமக் கோட்பாடுகளின்படி, கோயில்கள் 12 ஆண்டுகள் சுழற்சி முறையில் புதுப்பிக்கப்பட வேண்டும், நிர்வாகக் குழு 4வது மகா கும்பாபிஷேகத் திட்டத்தை டிசம்பர் 2006 இல் தொடங்கியது. பாலஸ்தாபனம் விழா 3 நவம்பர் 2006 அன்று நடைபெற்றது. கோவிலை சீரமைத்தல், புதுப்பித்தல் மற்றும் வர்ணம் பூசும் பணிகள் சீராக நடந்து வருகின்றன. மரத்தடிப் பிள்ளையார் மற்றும் ஸ்ரீ துர்க்கை அம்மன் சன்னதிகள் இடமாற்றம் செய்யப்பட்டு மறுசீரமைப்பு செய்யப்பட்டன. கோவிலுக்கு தேவையான சீரமைப்பு மற்றும் திருப்பணிகள் முடிந்ததைத் தொடர்ந்து, 4வது மகா கும்பாபிஷேகம் பிப்ரவரி 7, 2007 அன்று நடத்தப்பட்டது.
குடி தெய்வம்
விநாயக (சமஸ்கிருதம்: विनायक ; IAST: ) என்பது விநாயகரின் பொதுவான பெயர், இது  புத்த தந்திரங்களிலும் காணப்படுகிறது.
விநாயகர் பரவலாக மேலும் பொதுவாக ஆரம்பங்களின் இறைவன் மற்றும் தடைகளின் இறைவன் (விக்னேஷா (சமஸ்கிருதம்: विघ्नेश ; IAST: ), விக்னேஷ்வரா (சமஸ்கிருதம்: विघ्नेश्वर ; ஐஏஎஸ்டி:  கலை மற்றும் அறிவியல் காவல், மற்றும் தேவா அறிவு மற்றும் ஞானத்தின் ஆரம்பம். சடங்குகள் மற்றும் சடங்குகளின் தொடக்கத்தில் அவர் கௌரவிக்கப்படுகிறார் மற்றும் எழுதும் அமர்வுகளின் போது கடிதங்களின் புரவலராக அழைக்கப்படுகிறார்.
தமிழ் மொழியில் விநாயகரின் முக்கியப் பெயர் பிள்ளே அல்லது பிள்ளையார் (சிறு பிள்ளை).
ஏ.கே. நரேன் இந்தச் சொற்களை வேறுபடுத்துகிறார், பிள்ளை என்றால் "குழந்தை" என்றும், பிள்ளையார் என்றால் "உன்னதமான குழந்தை" என்றும் கூறுகிறார். திராவிட மொழிக் குடும்பத்தில் உள்ள பல்லு, பெல்லா, பெல் ஆகிய சொற்கள் "யானையின் பல் அல்லது தந்தத்தை" குறிக்கின்றன, ஆனால் பொதுவாக "யானை" என்று அவர் மேலும் கூறுகிறார். அனிதா ரெய்னா தபன் குறிப்பிடுகையில், பிள்ளையார் என்ற பெயரில் உள்ள பில்லே என்ற வேர்ச்சொல் முதலில் "யானையின் குட்டி " என்று பொருள்படும், ஏனெனில் பில்லாகா என்ற பாலி வார்த்தைக்கு "இளம் யானை" என்று பொருள்.
மத மற்றும் கலாச்சார நடவடிக்கைகள்
1980 களில் PJHA இன் முக்கிய நோக்கங்களில் ஒன்றான மதப் பிரச்சாரம் மற்றும் கலாச்சாரத்தின் வளர்ச்சிக்கு உரிய முக்கியத்துவம் கொடுக்கப்பட்டது. குழந்தைகளுக்கு சமயக் கல்வி, திருமுறை, தமிழ் மொழி வகுப்புகள் நடத்தப்பட்டன. குரு பூஜைகள் மற்றும் மகா சிவராத்திரி மற்றும் நவராத்திரி போன்ற முக்கிய பண்டிகைகளுடன் இணைந்து கலாச்சார விளக்கங்கள் மற்றும் சமய சொற்பொழிவுகள் நடைபெற்றன.
திருவிழாக்கள்
விநாயகர் சதுர்த்தி அது குடியுரிமை தெய்வம், ஒரு பெரும் விழாவாக இருக்கிறது கோவில் மூலம் விமரிசையாகக் அனுசரிக்கப்படுகிறது விநாயகர். ஒரு வாரம் பிரார்த்தனைகள் நடத்தப்பட்டு பொதுமக்களுக்கு உணவு வழங்கப்பட்டது.
குறிப்பாக தீபாவளியன்று கோயிலில் பக்தர்கள் கூட்டம் அலைமோதுகிறது. மஹா சிவராத்திரி மற்றும் நவராத்திரி உள்ளிட்ட பிற பண்டிகைகள் அனுசரிக்கப்படுகின்றன.
வெளி இணைப்புகள்
பகுப்பு:Coordinates on Wikidata பகுப்பு:மலேசியாவிலுள்ள பிள்ளையார் கோயில்கள் பகுப்பு:மதிப்பாய்வு செய்யப்படாத மொழிபெயர்ப்புகளைக் கொண்ட பக்கங்கள்
குஜராத் பல்கலைக்கழகம்
குஜராத் பல்கலைக்கழகம் (Gujarat University) இந்தியாவின் குஜராத் மாநிலத்தின் அகமதாபாத் நகரில் அமைந்துள்ளது. இப்பல்கலைக்கழகம் அமைக்க வேண்டுமென மகாத்மா காந்தி, வல்லபாய் பட்டேல் ஆனந்த்சங்கர் துருவ் உள்ளிட்ட பலர் வலியுறுத்தினர். இப்பல்கலைக்கழகம் இந்தியா சுதந்திரம் அடைந்த பிற்பாடு 1949 ஆம் ஆண்டில் அமைக்கப்பட்டது. குஜராத்தில் அமைந்துள்ள மிகப் பெரிய பல்கலைக்கழகம் இதுவாகும். இப்பல்கலைக்கழகம் 260 ஏக்கர் நிலப்பரப்பில் அமைந்துள்ளது. 2010 ஆம் ஆண்டு மார்ச் மாதம் இப்பல்கலைக்கழகம் கல்வி ஒலிபரப்பிற்கென குரு எனும் பெயரில் 90.8 மெகா ஹெர்ட்ஸ் அலைவரிசையில் வானொலி சேவையைத் தொடங்கியது. இது குஜராத்தில் கல்விக்கென தொடங்கப்பட்ட முதல் வானொலி ஒலிபரப்பாகும்.
பன்னாட்டு மாம்பழ திருவிழா
வலது|thumb|333x333px|பன்னாட்டு மாம்பழ விழாவில் 500க்கும் மேற்பட்ட [[:பகுப்பு:மாம்பழங்கள்|மாம்பழங்கள் இடம்பெற்றுள்ளன]] பன்னாட்டு மாம்பழத் திருவிழா (International Mango Festival), ஆண்டுதோறும் இந்தியாவின் தலைநகர் தில்லியில் கோடையின் தொடக்கத்தில் நடைபெறும் திருவிழா ஆகும். இது மாம்பழங்கள் காட்சிப்படுத்தும் இரண்டு நாள் திருவிழாவாகும். இது 1987ஆம் ஆண்டு முதல் நடைபெற்று வருகிறது.
குஜராத் பல்கலைக்கழகம்
மேற்கோள்கள்
பகுப்பு:குஜராத் பல்கலைக்கழகங்கள்
பன்னாட்டு மாம்பழ திருவிழா
வேளாண் மற்றும் பதப்படுத்தப்பட்ட உணவுப் பொருட்கள் ஏற்றுமதி மேம்பாட்டு ஆணையம், தேசிய தோட்டக்கலை வாரியம் மற்றும் புது தில்லி மாநகராட்சி மன்றம் ஆகியவற்றுடன் இணைந்து தில்லி சுற்றுலா மேம்பாடு மற்றும் போக்குவரத்துக் கழகம் ஏற்பாடு செய்கிறது. கடந்த ஆண்டுகளைப் போலவே, இந்த விழா தல்கடோரா உள்விளையாட்டு அரங்கில் தொடர்ந்து நடைபெறுகிறது
இதுகுறித்து சுற்றுலாத்துறை அதிகாரி ஒருவர் கூறியதாவது: நாடு முழுவதிலும் இருந்து, முக்கியமாக உத்தரப் பிரதேசம், பீகார், குசராத்து மற்றும் தில்லியைச் சேர்ந்த 50க்கும் மேற்பட்ட மாம்பழ உற்பத்தியாளர்களுக்கு 'பழங்களின் ராஜா'வை வழங்க ஒரு ஊடாடும் தளம் இது. பொதுவாக மாம்பழத்தில் ஐந்து அல்லது ஆறு வகைகள் மட்டுமே இருப்பதாகக் கருதும் பார்வையாளர்கள், வினாடி-வினாக்கள் மற்றும் போட்டிகள் மூலம் அதிக வகையான பழங்கள் மற்றும் மாம்பழத்தைச் சமையலில் பயன்படுத்துவதற்கான எண்ணற்ற சாத்தியக்கூறுகள் குறித்து கற்றுக்கொள்கின்றனர். இவர்கள் இசை மற்றும் நடனம் போன்ற வண்ணமயமான பொழுதுபோக்கு நிகழ்ச்சிகளையும் கண்டு களிக்கின்றனர். இது சுற்றுலா மற்றும் மாம்பழ ஏற்றுமதியை மேம்படுத்துவதற்காக, அணுகுமுறையுடன் கூடிய முறைசாரா மற்றும் பன்னாட்டு வாய்ப்புத் தளமாகும்.
இக்கண்காட்சியில் 550க்கும் மேற்பட்ட மாம்பழ வகைகள் மற்றும் ரகங்கள் இத்திருவிழாவில் பார்வையாளர்கள் பார்வையிடவும் சுவைக்கவும் இடம்பெறுகின்றன. இவற்றில் அல்போன்சா, மல்லிகா, அம்ரபாலி, இம்சாகர், மால்டா, பலியா, கோரஸ்யா, தமன், தூன், பாசியா, கெல்சியா, நிகாரின் கெரியா, ருச்சிகா மற்றும் ஷமாசி ஆகியவை அடங்கும். மௌரியா ஷெரட்டன், தாஜ்மகால் பேலஸ் & டவர், இன்டர்-கான்டினென்டல் உணவகம், மேரியட் இந்தியா, குதுப் ஹோட்டல் மற்றும் இந்தியாவைச் சுற்றியுள்ள கிளாரிட்ஜ்கள் போன்ற ஐந்து நட்சத்திர உணவகங்களின் குறிப்பிடத்தக்கச் சமையல்காரர்கள் மாம்பழத்தில் செய்யப்பட்ட பலவகையான உணவுகளைத் தயாரித்து பார்வையாளர்களை மகிழ்ச்சியூட்டுகின்றனர்.
மாம்பழங்களைக் கூழ், ஊறுகாய், பழச்சாறு மற்றும் கலனில் அடைத்த பழங்களாகப் பதப்படுத்தும் விவசாயத் தொழில்கள் மற்றும் உணவுத் தொழில் நிறுவனங்கள் தங்கள் தயாரிப்புகளைக் காட்சிப்படுத்தவும் இந்த திருவிழா ஒரு வாய்ப்பாகும்.
பன்னாட்டு மாம்பழத் திருவிழாவை விவரிக்கும் போது, பிபிசியின் நிருபர் ஒருவர் கூறியதாவது: சில பார்வையாளர்கள் சமையல் தயாரிப்புகளைக் கண்டனர். மாம்பழத்தினை சமைக்காமல் சாப்பிடும் நாட்டில் இந்நிகழ்வு அசாதாரணமானது. சுவாரசியமானது. இந்தியா 80 நாடுகளுக்கு சுமார் 40,000 மெட்ரிக் டன் மாம்பழங்களை ஏற்றுமதி செய்கிறது. மாம்பழங்கள் மற்றும் மாம்பழ பொருட்களை ஏற்றுமதி செய்வதன் மூலம் ஆண்டு வருமானம் 85 மில்லியன் டாலர்களை எட்டுகிறது. இந்த எண்ணிக்கையைக் கணிசமாக உயர்த்த இந்த நிகழ்வு உதவும் என விழா ஏற்பாட்டாளர்கள் நம்புகின்றனர். இந்தியாவில் உள்ள இந்து தொன்மங்கள் வாழ்க்கையின் மகிழ்ச்சியின் அடையாளமாக மாம்பழத்திற்கு ஒரு மாயத்தன்மையை அளிக்கிறது.
பிற இடங்களில்
மாம்பழத் திருவிழாக்கள் உலகின் பிற இடங்களிலும் நடத்தப்படுகின்றன. இவற்றுள், அமெரிக்காவின் புளோரிடாவின் மியாமியில் உள்ள ஃபெயர்சைல்ட் வெப்பமண்டல தாவரவியல் தோட்டம், மற்றொன்று பிலிப்பீன்சு செபு மற்றும் மூன்றாவது ஜமைக்காவின் நெக்ரில் ஆகும். 9 ஆகத்து 2015 அன்று கனடாவின் மிசிசாகா, ஒன்டாரியோவில் கனடாவின் நண்பர்களின் முன்னணி மற்றும் யுனைடெட் கனடியன் பாக்கிதானி தன்னார்வலர்களால் ஏற்பாடு செய்யப்பட்ட முதல் பன்னாட்டு மாம்பழத் திருவிழா கனடாவில் நடைபெற்றது.
மேற்கோள்கள்
பகுப்பு:மாம்பழங்கள்
19ம் நூற்றாண்டு இலங்கை எழுத்தாளர்களின் தமிழ் நூல்கள்
19ம் நூற்றாண்டில் மத்திய பகுதியிலும், பின்னரைப் பகுதியிலும் இலங்கையில் சில தமிழ்நூல்கள் எழுதி வெளியிடப்பட்டுள்ளன. அவ்வாறு எழுதப்பட்ட நூல்கள் கீழே பட்டியலிடப்பட்டுள்ளன.
உசாத்துணை
* பகுப்பு:இலங்கைத் தமிழ் நூற்பட்டியல்கள் பகுப்பு:19 ஆம் நூற்றாண்டுத் ஈழத்துத் தமிழ் நூல்கள்
2016 கோடைக்கால ஒலிம்பிக் போட்டிகளில் இந்தியா
பிரேசிலின் இரியோ டி செனீரோவில் ஆகத்து 5 முதல் ஆகத்து 21 வரை நடைபெற்ற 2016 கோடைக்கால ஒலிம்பிக் விளையாட்டுப் போட்டிகளில்  இந்தியா பங்கேற்றுள்ளது. இந்தியாவின் போட்டியாளர்கள் பாரிசில் நடந்த 1900 கோடைக்கால ஒலிம்பிக் விளையாட்டுப் போட்டிகளில் முதன்முதலில் பங்கேற்றனர்; பின்னர் 1920 முதல் கோடைக்கால ஒலிம்பிக் விளையாட்டுக்களின் ஒவ்வொரு பதிப்பிலும் பங்கேற்று வந்துள்ளனர்.
இந்திய ஒலிம்பிக் சங்கம் இதுவரை கோடைக்கால ஒலிம்பிக் வரலாற்றில் அனுப்பியிராத வண்ணம் 117 விளையாட்டாளர்களைக் கொண்ட குழுவை அனுப்பியுள்ளது. இது 2012இல் அனுப்பிய 83 போட்டியாளர்களை விட 35 கூடுதலாகும்.
போட்டியாளர்கள்
thumb|450px|right|பிரதமருடன் இந்திய ஒலிம்பிக் போட்டியாளர்கள்
இறகுப்பந்தாட்டம்
மே 5, 2016 நிலவரப்படியான இறகுப் பந்தாட்ட உலகக் கூட்டமைப்பு உலகத் தரவரிசைப்படி ஏழு இறகுப் பந்தாட்ட விளையாட்டாளர்கள் 2016 ஒலிம்பிக்கில் விளையாடத் தகுதி பெற்றனர். :
குத்துச் சண்டை
இந்தியாவிலிருந்து மூன்று குத்துச் சண்டை வீரர்கள் ஒலிம்பிக்கில் பங்கேற்கத் தகுதி பெற்றனர். சீனாவில் நடந்த 2016 ஆசியா மற்றும் ஓசியானியா தகுதிச் சுற்றுப் போட்டியில் முதல் தகுதிப் போட்டியாளர் தேர்ந்தெடுக்கப்பட்டார். அடுத்து பக்கூவில் நடந்த 2016 ஏஐபிஏ உலகத் தகுதிச் சுற்றுப் போட்டியில் 2வது, மூன்றாவது தகுதியாளர்கள் தேர்ந்தெடுக்கப்பட்டனர்.
குழிப்பந்தாட்டம்
இந்தியாவிலிருந்து மூன்று குழிப்பந்தாட்ட வீரர்கள் ஒலிம்பிக்கில் பங்கேற்க தகுதி பெற்றனர். சூலை 11, 2016 நிலவிய பன்னாட்டு குழிப்பந்தாட்ட தரவரிசைப்படி அனிர்பான் இலாகிரி (வரிசைஎண் 62), சிவ் சௌராசியா (வரிசைஎண் 207), அதிதி அசோக் (வரிசைஎண் 444) ஆகிய மூவரும் தங்கள் தங்கள் போட்டிகளுக்கான முதல் 60 விளையாட்டாளர்களில் வந்ததால் நேரடியாகத் தேர்ந்தெடுக்கப்பட்டனர்.
குறி பார்த்துச் சுடுதல்
2014, 2015 ஆண்டு உலக குறிபார்த்துச் சுடும் போட்டிகளிலும் ஆசியப் போட்டிகளிலும் சிறந்த முடிவுகளை எட்டியமையை அடுத்து இந்திய சுடுதல் போட்டியாளர்கள் தேர்ந்தெடுக்கப்பட்டுள்ளனர்.
மார்ச் 19, 2016இல் இந்திய தேசிய துப்பாக்கிச் சங்கம் ஒலிம்பிக் விளையாட்டுகளில் பங்கேற்க பதினோரு பெயர் கொண்ட பட்டியலை வெளியிட்டது. இதில் நான்கு முறை ஒலிம்பிக் போட்டிகளில் கலந்து கொண்ட, 2008 பெய்ஜிங் ஒலிம்பிக்கில் காற்று துப்பாக்கி போட்டியில் தங்கப் பதக்கம் வென்ற அபினவ் பிந்த்ரா, இலண்டன் 2012 ஒலிம்பிக்கில் வெண்கலப் பதக்கம் பெற்ற ககன் நரங், பன்முறை உலகப் பதக்கங்கள் வென்றுள்ள ஜீத்து ராய் ஆகியோரும் அடங்குவர். தனது நான்காவது ஒலிம்பிக்கில் கலந்து கொள்ளும் மானவ்ஜித் சிங் சாந்து பன்னிரெண்டாவது போட்டியாளராக சேர்க்கப்பட்டார்.
தகுதி குறியீடு: Q = அடுத்த சுற்றுக்குத் தகுதி; q = வெண்கலப் பதக்கத்திற்கு தகுதி
கலைநயம்
1964 ஒலிம்பிக்கிற்குப் பிறகு முதன்முறையாக 2016 ஒலிம்பிக்கில் பங்கேற்க ஒரு இந்திய விளையாட்டாளர், தீபா கர்மாகர், தேர்ந்தெடுக்கப்பட்டார். இரியோ டி செனீரோவில் நடந்த தேர்வு நிகழ்வில் வென்று ஒலிம்பிக்கில் பங்கேற்க தகுதிபெற்ற இந்தியாவின் முதல் பெண் விளையாட்டாளராக இவர் விளங்குகின்றார்.
டென்னிசு
இந்த ஒலிம்பிக்கில் பங்கேற்க நான்கு இந்திய வீரர்கள் தகுதி பெற்றனர். கலவை இரட்டையர் போட்டிக்கு சானியா மிர்சாவும் (உலக எண். 1) ரோகன் போபண்ணாவும் (உலக எண். 10) அணி சேர்ந்தனர்; சானியாவுடன் பெண்கள் இரட்டையர் போட்டியில் பிரார்த்தனா தொம்பாரேவும் ஆண்கள் இரட்டையர் போட்டியில் ஆறுமுறை ஒலிம்பிக்கில் பங்கேற்றுள்ள லியாண்டர் பயசும் அணி சேர்ந்தனர்.
தடகள விளையாட்டு
ஒலிம்பிக் விளையாட்டுக்களில் கீழ்காணும் தடகளப் போட்டிகளில் பங்கேற்க இந்திய விளையாட்டாளர்கள், ஒரு போட்டிக்கு உயர்ந்த எல்லையாக மூவர் என, தகுதி பெற்றனர்.
இந்திய குண்டெறிதல் வீரர் இந்திரஜித் சிங்கும் 200 மீட்டர் விரைவோட்டக்காரர் தரம்பீர் சிங்கும் இருமுறை கொடுக்கப்பட்ட ஊக்கமருந்துச் சோதனைகளிலும் தோல்வியடைந்ததால் ஒலிம்பிக்கில் பங்கேற்க இடைநீக்கம் செய்யப்பட்டனர்.
1தரம்பீர் சிங் இரண்டாவது மருந்துச் சோதனையிலும் தோல்வியுற்றார்; குற்றச்சாட்டுக்கள் நிரூபிக்கப்பட்டால் வாழ்நாள் தடையும் வருங்கால ஒலிம்பிக் போட்டிகளில் பங்கேற்கத் தடையும் விதிக்கப்படும்.
துடுப்பு படகோட்டம்
தகுதி குறியீடு: FA=இறுதி A (பதக்கம்); FB=இறுதி B (பதக்கமில்லை); FC=இறுதி C (பதக்கமில்லை); FD=இறுதி D (பதக்கமில்லை); FE=இறுதி E (பதக்கமில்லை); FF=இறுதி F (பதக்கமில்லை); SA/B=அரையிறுதி A/B; SC/D=அரையிறுதி C/D; SE/F=அரையிறுதி E/F; QF=காலிறுதி; R=மீள்வாய்ப்பு
நீச்சற் போட்டி
பன்னாட்டு நீச்சல் கூட்டமைப்பிலிருந்து இரண்டு நீச்சற் போட்டியாளர்களை (ஒரு ஆண், ஒரு பெண்) ஒலிம்பிக்கிற்கு அனுப்ப அழைப்பு வந்தது.
பாரம் தூக்குதல்
2016 ஆசிய பளுதூக்கும் போட்டியில் முதல் ஏழு ஆண்களில் ஒருவராகவும் முதல் ஆறு பெண்களில் ஒருவராகவும் வந்த ஒவ்வொரு விளையாட்டாளர்கள் இந்தியாவிற்காக ஒலிம்பிக்கில் பங்கேற்றனர்.
மற்போர்
இந்தியாவிலிருந்து எட்டு மற்போர் வீரர்கள் தேர்ந்தெடுக்கப்பட்டனர். ஆடவர் கட்டற்ற வகையில் 74 கிலோ பகுப்பில் ஒருவர் 2015 உலக மற்போர் போட்டிகளில் தேர்ந்தெடுக்கப்பட்டார். மேலும் இரு இடங்கள் 2016 ஆசிய மற்போர் தகுதிநிலைப் போட்டிகளில் முதலிரண்டு இடங்களைப் பிடித்தவர்களுக்கு வழங்கப்பட்டது.
மேலும் மூன்று மற்போர் விளையாட்டாளர்கள் தங்களிடங்களை உலகத் தகுதிப் போட்டிகளில் தனியாக வென்றனர். இதில் ஒருவர் உலான் புத்தூரில் நடந்த 2016 ஒலிம்பிக் தகுதிநிலை போட்டிகள் 1இல் ஆடவர் கட்டற்ற வகை 57 கிலோ பகுப்பிலும்  மற்ற இருவர் இசுதான்புல்லில் நடந்த 2016 ஒலிம்பிக் தகுதிநிலை போட்டிகள் 2இல் பெண்கள் கட்டற்றவகை 48 & 58 கிலோ பகுப்பிலும் தங்களிடத்தைப் பிடித்தனர்.
மே 11, 2016இல் ஐக்கிய உலக மற்போர் இந்தியாவிற்கு மேலும் இரு இடங்களை வழங்கியது; இவை கிரேக்க-உரோமை 85 கிலோ மற்றும் பெண்கள் கட்டற்றவகை 53 கிலோ பகுப்பிலும் ஆகும்; ஏற்கெனவே தகுதி பெற்றிருந்த ஏழு விளையாட்டாளர்கள் ஊக்க மருந்துப் பயன்படுத்தியதாகக் கண்டறியப்பட்டதால் இந்த இரு இடங்கள் இந்தியாவிற்கு வழங்கப்பட்டன.
கட்டற்றவகை மற்போர்வீரர் நரசிங் பஞ்சம் யாதவ் ஆடவர்களுக்கான 74 கிலோ வகுப்பு போட்டியில் பங்கேற்க தகுதி பெற்றிருந்தபோதும் சூன் 25, சூலை 5 தேதிகளில் கொடுக்கப்பட்ட ஏ & பி சோதனை மாதிரிகளில் ஊக்கமருந்து இருந்ததாக கண்டறியப்பட்டது. இதனால் ஒலிம்பிக்கில் பங்கேற்க இவருக்கு மாற்றாக பர்வீன் ரானா தேர்ந்தெடுக்கப்பட்டார். ஆனால் தேசிய ஊக்கமருந்து தடுப்பு ஆணையம் இவருக்கு எதிராக சதி நடந்திருப்பதாகக் கூறி ஆகத்து 3 அன்று விலக்கலை நீக்கியது. இதனை எதிர்த்து உலக ஊக்க மருந்து தடுப்பு ஆணையம் முறையீடு செய்தது. இதனைத் தொடர்ந்து ஆகத்து 18இல் நடுவர் தீர்ப்பாயம் யாதவை நான்காண்டுகளுக்கு இடைநீக்கம் செய்ததுடன் ஒலிம்பிக் போட்டிகளிலிருந்தும் நீக்கியது.
மேசைப்பந்தாட்டம்
இந்தியா நான்கு விளையாட்டாளர்களை ஒலிம்பிக் மேசைப் பந்தாட்டப் போட்டிகளுக்கு அனுப்பியது. தெற்காசிய வலயத்தில் மிக உயரிய தரவரிசையிலிருந்ததால் 2012 ஒலிம்பிக்கில் பங்கேற்ற சௌம்யஜித் கோசும் மானிகா பாட்ராவும் முறையே ஆண்கள் ஒற்றையர், பெண்கள் ஒற்றையர் போட்டிகளுக்கு முதலில் தேர்ந்தெடுக்கப்பட்டனர். ஆங்காங்கில் நடந்த ஆசிய தகுதிப் போட்டிகளின் மூலம் சரத் கமலும் 2004 ஒலிம்பிக்கில் பங்கேற்ற மவுமா தாசும் அடுத்து தேர்ந்தெடுக்கப்பட்டனர்.
யுடோ
இந்தியாவிலிருந்து ஒரு யுடோ விளையாட்டாளர் ஒலிம்பிக்கில் கலந்து கொள்கிறார். ஆடவர் இடைநிலை எடை பகுப்பில் (90 கிலோ) அவதார் சிங் (யுடோ) ஆசிய மண்டலத்திற்கான ஒதுக்கீடில் தேர்ந்தெடுக்கப்பட்டுள்ளார்.
ஆண்கள் போட்டி
2016 ஒலிம்பிக் விளையாட்டில் பங்கேற்க தேர்ந்தெடுக்கப்பட்ட இந்திய அணி:
தலைமை பயிற்றுநர்: ரோலன்ட் ஓல்ட்மான்சு
மாற்றுகள்:
பெண்கள் போட்டி
2014–15 பெண்கள் வளைதடிப் பந்தாட்ட கூட்டிணைவில் முதல் ஐந்து இடங்களுக்குள் வந்தமையால் இந்துயப் பெண்கள் அணி ஒலிம்பிக்கில் விளையாடத் தகுதி பெற்றது; 36 ஆண்டுகளுக்குப் பிறகு ஒலிம்பிக்கில் விளையாடத் தகுதி பெற்றுள்ளனர்.
தலைமை பயிற்றுநர்: நீல் ஆகுட்
மாற்றுகள்:
வில்வித்தை
மூன்று பெண் வில்வித்தையாளர்களும் ஒரு ஆண் விளையாட்டாளரும் தேர்ந்தெடுக்கப்பட்டனர்; டென்மார்க் கோபனாவனில் நடந்த 2015 உலக வில்வித்தை போட்டிகளில் எட்டாவது இடத்திற்குள் வந்தமையால் இவர்கள் தேர்ந்தெடுக்கப்பட்டனர்.
மேற்சான்றுகள்
பகுப்பு:2016 கோடைக்கால ஒலிம்பிக் விளையாட்டுக்களில் பங்கேற்கும் நாடுகள் பகுப்பு:ஒலிம்பிக் போட்டிகளில் இந்தியா
பெலின்டா ஹெக்கெட்
பெலின்டா ஹெக்கெட் (Belinda Haggett, பிறப்பு: அக்டோபர் 12 1962),  ஆத்திரேலியப் பெண்கள் துடுப்பாட்ட  அணியின் மேனாள் வீரர்  ஆவார். இவர் 10 தேர்வுத் துடுப்பாட்டப் போட்டிகளிலும், 37  ஒருநாள் பன்னாட்டுத் துடுப்பாட்டப் போட்டிகளிலும்  கலந்து கொண்டுள்ளார். 1987 - 1992 ஆண்டுகளில் ஆத்திரேலிய  பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளிலும்,  1986 - 1993   ஆண்டுகளில்  ஒருநாள் பன்னாட்டுத் துடுப்பாட்டப் போட்டிகளிலும்  பங்குகொண்டார்.
பகுப்பு:ஆத்திரேலிய பெண்கள் தேர்வுத் துடுப்பாட்ட அணி பகுப்பு:1962 பிறப்புகள் பகுப்பு:வாழும் நபர்கள் பகுப்பு:ஆஸ்திரேலியப் பெண் துடுப்பாட்டக்காரர்கள்
கஸ்வின் மாகாணம்
கஸ்வின் மாகாணம் (Qazvin Province, பாரசீக மொழி : استان قزوین‎, Ostān-e Qazvīn) என்பது ஈரானின் 31 மாகாணங்களில் ஒன்றாகும். இது நாட்டின் வடமேற்கில் உள்ளது. அதன் தலைநகராக காஸ்வின் நகரம் உள்ளது. தெஹ்ரான் மாகாணத்தின் ஒரு பகுதியை பிரித்து 1993 ஆம் ஆண்டில் இந்த மாகாணம் உருவாக்கப்பட்டது. கஸ்வின் மாகாணத்தின் மாவட்டங்களாக காஸ்வின் கவுண்டி, தாகெஸ்தான் கவுண்டி, அபேக் கவுண்டி, புயின் ஸஹ்ரா கவுண்டி, மொபராகே கவுண்டி, அல்போர்ஸ் கவுண்டி மற்றும் அவாஜ் கவுண்டி ஆகியவை உள்ளன. இந்த மாகாணத்தின் பெரிய நகரங்களாக கஸ்வின், தாகெஸ்தான், அபேக், அல்வாண்ட், ஈரான், பிடெஸ்தான், மொபராகே, முகமதியே மற்றும் எக்பாலியே ஆகியவை உள்ளன.
2011 ஆம் ஆண்டு மக்கள் தொகை கணக்கெடுப்பின்படி இந்த மாகாணத்தில் 1.2 மில்லியன் மக்கள் வாழ்ந்தனர். அவர்களில் 68.05% பேர் நகரங்களிலும், 31.95% கிராமங்களிலும் வாழ்பவர்களாவர். பெண்கள் மற்றும் ஆண்களின் விகிதமானது 50.7 மற்றும் 49.3% ஆகும். மாகாண மக்களில் 99.61% பேர் முஸ்லிம்கள், மீதமுள்ளவர்களில் 0.39% பேர் பிற மதங்களைச் சேர்ந்தவர்கள். கல்வியறிவு விகிதம் 82% க்கும் அதிகமாக உள்ளது. இந்த மாகாணம் கல்வியறிவில் ஈரானில் ஏழாவது இடத்தை வகிக்கிறது.<sup class="noprint Inline-Template Template-Fact" data-ve-ignore="true">[ <span title="This claim needs references to reliable sources. (April 2013)">மேற்கோள் தேவை  ]
புவியியல், காலநிலை மற்றும் மக்கள்
வலது|thumb|300x300px| ஓவன் ஏரி, அலமுட் இடது|thumb| பரஜின் இந்த மாகாணமானது 15821 சதுர கிலோமீட்டர் பரப்பளவு கொண்டது. இது கிரீன்விச் நெடுவரைக் கோட்டுக்கு கிழக்கே 48-45 முதல் 50-50 வரையிலும், பூமத்திய ரேகையின் 35–37 முதல் 36-45 வரையிலான வடக்கு அட்சரேகையிலும் உள்ளது. இந்த மாகாணம் வடக்கே மாசாந்தரான் மாகாணம் மற்றும் கீலான் மாகாணம், மேற்கில் ஹமேடன் மாகாணம் மற்றும் சஞ்சன் மாகாணம், தெற்கில் மர்கசி மாகாணம் மற்றும் கிழக்கில் தெஹ்ரான் மாகாணம் போன்ற மாகாணங்களை எல்லைகளாக கொண்டுள்ளது. இந்த மாகாணத்தின் புகழ்பெற்ற மலைகளாக சியாலன், ஷா அல்போர்ஸ், காஷ்சால், செபித்கோத், ஷோஜீ தின், அலெஹ்தரே, ரமண்ட், ஆக் டாக், கராகான், சாரிதாக், சொல்தான் பார், மற்றும் சியோகல் போன்ற மலைகள் உள்ளன. இதில் 4175 மீ உயரமுள்ள சியாலன் மற்றும் 4056 மீட்டர் உயரமுள்ள ஷா ஆல்போர்ஸ் ஆகிய மலைகள் மிக உயர்ந்தவை. இந்த மலைகள் அனைத்தும் அல்போர்சு மலைத்தொடரின் நடுத் தொடர் பகுதிகளுக்கு உட்பட்டவை. மாகாணத்தின் மிகுந்த தாழ் நிலப்பகுதியானது தரோம் ஈ சோஃப்ளாவில் உள்ளது.
மாகாணத்தின் வடக்கு பகுதிகளின் காலநிலையானது குளிர்காலத்தில் குளிர் மிகுந்ததாகவும், பனி பொழியக்கூடியதாகவும், கோடைகாலத்தில் மிதமான வெப்பம் கொண்ட காலநிலை நிலவக்கூடியதாக இருக்கும். மாகாணத்தின் தெற்கு பகுதிகளின் காலநிலையானது ஒப்பீட்டளவில் குளிர்காலத்தில் குளிர்ந்தும் மற்றும் கோடைக்காத்தில் லேசான வெப்ப நிலையைக் கொண்டதாக இருக்கும்.
குறிப்புகள்
பகுப்பு:ஈரானின் மாகாணங்கள் பகுப்பு:Coordinates on Wikidata
மித்திரவிந்தை
மித்திரவிந்தை என்பவள், கண்ணனின் எண்மனையாட்டிகளில் ஒருத்தியாகச் சொல்லப்படுகின்றாள். எண்மரில் இவள் ஐந்தாவது ஆவாள். இவள் வரலாறு, மகாபாரதம், பாகவதம், விஷ்ணு புராணம், அரிவம்சம், முதலியவற்றில் சொல்லப்படுகின்றது.
வாழ்க்கை
பாகவதம், இவள் குந்தியின் தமக்கை இராசாத்தி தேவி்யினதும்,  அவந்தி நாட்டரசன் ஜெயசேனனதும் மகள் என்கின்றது. இவளது தமையர்களான விந்தன், அனுவிந்தன் துரியோதனனின் தோழர்கள் என்றும் அது சொல்கின்றது. விஷ்ணு புராணத்தில் மித்திரவிந்தை, "சைப்பியை" ( சிபி வம்சத்தவள்) என்ற பெயரால் அவள் சுட்டப்படுகின்றாள். அரி வம்சம் கூறுவதன் படி, அவள் சிபி மன்னனின் மகளான "சுதத்தை".
பாகவதத்தில், மித்திரவிந்தையின் கண்ணனுடனான திருமணம், சுருக்கமாகச் சொல்லப்பட்டிருக்கின்றது. அவளது குடும்பத்தவர், அவளைத் துரியோதனனுக்கு மணக்க முடிவு செய்திருந்ததாகவும், அவளோ கண்னனைக் காதலித்ததாகவும், அவளுக்கு வைக்கப்பட்ட  மணத்தன்னேற்பில், கண்ணன் அவளைக் கவர்ந்து சென்றதாகவும் பாகவதம் சொல்கின்றது.
இன்னொரு கதையில், பலராமரின் ஆணைப்படி, அவந்தி நாடு கௌரவருடன் இணைவது துவாரகைக்கு அச்சுறுத்தல் என்பதால், கண்ணன் தன் மைத்துனியான மித்திரவிந்தையை மணக்க வற்புறுத்தப்பட்டதாகவும், அவன் சுபத்திரையை அழைத்துச் சென்று அவள் மனமறிந்து, மித்திரவிந்தையின் சம்மதத்துடன் அவளைக் கவர்ந்ததாகவும் கூறப்படுகின்றது.
விருகன், கர்சன், அண்ணிலன், கிரீத்திரன், வர்த்தனன், உன்னடன், மகாம்சன், பவணன், வக்கினி, சுதி எனும் பதின்மர் மித்திரவிந்தையின் மைந்தர்களாகச் சொல்லப்படுகின்றனர். சங்கிராமசித்து முதலான பல மைந்தர்கள் அவளுக்கு இருந்ததாக விஷ்ணு புராணம் சொல்கின்றது. கண்ணனின் மறைவுக்குப் பின், அவனது ஏனைய தேவியர் போலவே இவளும் உடன்கட்டையேறித் தன்னுயிரை மாய்த்துக் கொண்டாள்.
அடிக்குறிப்புகள்
பகுப்பு:கண்ணனின் மனைவிகள்
டெட் ஹெம்ஸ்லே
டெட் ஹெம்ஸ்லே (Ted Hemsley , பிறப்பு: செப்டம்பர் 1 1943 ), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 243 முதல்தர துடுப்பாட்டப் போட்டிகளிலும், 219 ஏ-தர துடுப்பாட்டப் போட்டியிலும் கலந்து கொண்டுள்ளார். 1963-1982 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
டெட் ஹெம்ஸ்லே - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 4, 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1943 பிறப்புகள் பகுப்பு:சிராப்சையர் துடுப்பாட்டக்காரர்கள் பகுப்பு:வாழும் நபர்கள்
கே. ஒய். நாராயணசுவாமி
நவீன கன்னட நாடக அரங்கில் ஒரு மைல்கல்லாகக் கருதப்படும் பம்பபாரத நாடகத்திற்காக இவர் கர்நாடக சாகித்ய அகாதமி விருதை பெற்றார். இவர் ஒரு செல்வாக்கு மிக்க எழுத்தாளர் மற்றும் சிந்தனையாளராக கருதப்படுகிறார்.
சுயசரிதை
கர்நாடகாவின் கோலார் மாவட்டம் மாலூர் வட்டத்தின் மஸ்திக்கு அருகிலுள்ள குப்பூர் கிராமத்தில் கே.ஒய். நாராயணசுவாமி பிறந்தார். அவரது பெற்றோர் யாலப்பா மற்றும் முனியம்மா ஆவர். மஸ்தியில் பள்ளிப்படிப்பை முடித்த இவர், கன்னடத்தில் இளங்கலை (பி.ஏ), முதுகலை (எம்.ஏ) மற்றும் எம்.பில் பட்டங்களைப் பெறுவதற்காக பெங்களூருக்குச் சென்றார். நீரதீவிகே என்ற தலைப்பில் அவரது முனைவர் பட்டத்திற்கான ஆய்வு, 'தண்ணீர்' குறித்த கலாச்சார தொடர்புகளின் சமூக புரிதலில் ஒரு மைல்கல்லாக கருதப்படுகிறது. தற்போது, இவர், தனது மனைவி மற்றும் இரண்டு குழந்தைகளுடன் பெங்களூரில் வசித்து வருகிறார்.
எழுத்து வாழ்க்கை
கே.ஒய்.நாராயணசுவாமி, முதன்முதலில் தனது நாடகமான பம்பபாரதத்துடன் அறிமுகமானார். அதன் சாராம்சம் பம்பாவின் காவிய கவிதை விக்ரமார்ஜுனவிஜயாவை அடிப்படையாகக் கொண்டது, இது பம்பபாரதம் என்றும் அழைக்கப்படுகிறது. பம்பாவின் காவியம் மகாபாரதத்தை அர்ஜுனனின் கண்ணோட்டத்தில் தொடர்புபடுத்தும் அதே வேளையில், இவரின் நாடகம், மகாபாரதத்தின் நிகழ்வுகள் பற்றிய கர்ணனின் பார்வையை அடிப்படையாகக் கொண்டது. இருப்பினும், இந்த நாடகம் பம்பாவின் பதிப்பு மற்றும் மகாபாரதத்தின் ஒரு புனரமைப்பு ஆகும், மேலும் இது கதைகளை சமகால காலத்திற்கு நகர்த்துகிறது. மற்றும் சமகால சம்பந்தப்பட்ட சிக்கல்களிலும் கவனம் செலுத்துகிறது. நாடகக் குழு சமுதாயத்தால் அரங்கேறிய இந்த நாடகம், வெற்றிகரமாக நூறு நிகழ்ச்சிகளைக் கண்டது.
பம்பபாரதத்திலிருந்து, அவரது மற்ற நாடகங்களான கலாவு, அனபிக்னா சகுந்தலா, மற்றும் மலே மந்திரிகா ஆகியவை கன்னட பார்வையாளர்களால் பரவலாக பாராட்டப்பட்டுள்ளன. அவர் தற்போது உத்தேசமாக மல்லிகே என்ற தலைப்பில் ஒரு புதிய நாடகத்தில் பணியாற்றிக் கொண்டிருக்கிறார்.
இசை ஆல்பங்கள்
2010 ஆம் ஆண்டில், இவர், குவேம்புவின் மாலேகல்லி மடுமகலு என்கிற இசைப்பாடலை, (மலைகளில் மணமகள்) 9 மணி நேர நாடகமாக மாற்றியமைத்தார். இதை, பிரபல நாடக இயக்குநரும் என்.எஸ்.டி முன்னாள் மாணவருமான சி.பசவலிங்கையா இயக்கினார். இந்த நாடகம் பெங்களூர் மற்றும் மைசூரில் தலா 15 முறை அரங்கேற்றப்பட்டது, கிட்டத்தட்ட 60,000 பார்வையாளர்கள் கண்டுகளித்தனர்.
கோட்டகனஹள்ளி ராமையா மற்றும் கோலார் லட்சுமிபதி ஆகியோருடன்  மனுஷ்ய ஜாதி தனொண்டே வலம் என்கிற ஒளி மற்றும் ஒலி நிகழ்ச்சிக்கான திரைக்கதையை இணைந்து எழுதியுள்ளார். புகழ்பெற்ற இசை இயக்குனர் ஹம்சலேகா இசையமைத்து, பசவலிங்கையா இயக்கிய இந்த நிகழ்ச்சி கர்நாடகாவில் 28 மாவட்டங்களில் அரங்கேற்றப்பட்டது.
அம்சலேகா இசையமைத்த கோலார் தேசி கோல்ட் என்ற இசை ஆல்பத்தை அவர் தொகுத்துள்ளார். இந்த ஆல்பம் தெலுங்கு நாட்டுப்புற பாடல்களின் தொகுப்பாகும், அவை கன்னடத்திலும் மொழிபெயர்க்கப்பட்டுள்ளன. கைலாம்ப் (கே.ஒய்.என். காதல் பாடல்கள்), இசை ஆல்பத்திற்கான பாடல்களை இவர் எழுதியுள்ளார். இதற்கு, இவரது மாணவர் அரவிந்தா எஸ்டி இசையமைத்துள்ளார். மேலும், பாரம்பரிய மற்றும் நாட்டுப்புறம் முதல் ஜாஸ் வரையிலான பாணிகளில் பிரபலமான பாடகர்களின் குழுவால் பாடப்பட்ட பாடல்கள் அடங்கிய தொகுப்பாக இந்த கைலாம்ப் இசை ஆல்பம் உள்ளது. .
கன்னட பேராசிரியராக, பெங்களூர் பல்கலைக்கழகத்திற்கான கன்னட உரையான சாகித்ய சம்வாதா -1 ஐ இவர், எழுதியுள்ளார்.
குறிப்புகள்
பகுப்பு:இந்திய அரசியல் எழுத்தாளர்கள் பகுப்பு:கோலார் மாவட்ட நபர்கள் பகுப்பு:கன்னடக் கவிஞர்கள் பகுப்பு:கன்னட எழுத்தாளர்கள் பகுப்பு:வாழும் நபர்கள் பகுப்பு:1965 பிறப்புகள்
யூனா கோல்மய்யர்
யூனா கோல்மய்யர் (Juna Kollmeier) ஓர் அமெரிக்க வானியற்பியலாளர் ஆவார். இவர் இப்போது கார்னிகி அறிவியல் நிறுவனத்தில் பணிபுரிகிறார். இவர் 2020 இல் தொடங்கவுள்ள சுலோவான் இலக்கவியல் வானளக்கையின் ஐந்தாம் கட்ட இயக்குநராக உள்ளார்.
இளமையும் கல்வியும்
ஒரு கோடைப் பட்டறை வகுப்பில் விண்மீகளின் வகைபாடு பற்றிய உரையை கேட்பதற்கு முன் இவர் சட்டவியல் படித்து வழக்கறிஞராக விருப்பம் கொண்டிருந்தார். இவர் தன் இயற்பியல் இளவல் பட்டத்தைக் கலிபோர்னியா தொழில்நுட்ப நிறுவனத்தில் 2000 இல் பெற்றார். இவ்ர் பால்வெளியிடை ஊடகம் பற்றி முனைவர் பட்டம் பெற ஓகியோ அரசு பல்கலைக்கழகத்தில் சேர்ந்தார். இவர் தன் முனைவர் பட்டத்தை 2006 இல் பெற்றார்.
ஆராய்ச்சியும் பணியும்
இவரது ஆய்வு புடவியின் கட்டமைப்பு உருவாக்கத்தில் கவனம் செலுத்துகிறது. இவர் தொடக்கநிலைப் புடவியின் பாழ்நிலை அலைவுகளில் இருந்து கருந்துளைகளும் பால்வெளிகளும் எப்படி உருவாகின்றன என அறிய, அண்டவியல், நீர்ம இயங்கியல் ஒப்புருவாக்கங்களையும் பகுப்பாய்வுக் கோட்பாட்டையும் பயன்படுத்துகிறார். இவற்றை ஆய, இவர் பால்வெளியிடை ஊடகம், பால்வழி, மீப்பொருண்மைக் கருந்துளைகள் ஆகிய களங்களைப் பயன்படுத்துகிறார்.
ஓகியோ அரசு பல்கலைக்கழகத்தில் முனைவர் பட்டம் முடித்ததும் இவர் அபுள் ஆய்வு மாணவராகவும் கார்னிகி பிரின்சுடன் ஆய்வு மாணவராகவும் இருந்தார். இவர் 2008 இல் கார்னிகி அறிவியல் நிறுவனத்தில் சேர்ந்தார். இவர் 2014 இல் ஒளியன் குறைவாக்க நெருக்க்டி குறித்து அற்வித்தார் இந்நெருக்கடி மின்னணுவாக்க நீரக வளிம்ம், பால்வெளியிடை ஊடக நீரகம் ஆகியவற்றுக்கு இடையில் உள்ள ஒளியன் அளவுப் பற்றாக்குறையால் ஏற்படுவதாகும்.
இவர் 2015 இல் உயராய்வு நிறுவனத்தில் வருகைதரு பேராசிரியராக இருந்தார். இப்போது இவர் கார்னிகி வான்காணகங்களின் ஆய்வாளராக உள்ளார். இங்கு இவர் அழைப்பின்பேரில் அடிக்கடி உரையாற்றுகிறார். இவர் சுலோவான் இலக்க்கவியல் வானளக்கைத் திட்டத்துக்கு தலைமையேற்பார் என அறிவிக்கப்பட்டது.
இவர் "மதிநுட்பர்" என்ற பி. பி. எசு. ஆவணத்தில் தோன்றினார் "Genius".
மேற்கோள்கள்
பகுப்பு:அமெரிக்க இயற்பியலாளர்கள் பகுப்பு:அமெரிக்க வானியற்பியலாளர்கள் பகுப்பு:அமெரிக்க வானியலாளர்கள் பகுப்பு:பெண் வானியற்பியலாளர்கள் பகுப்பு:பெண் இயற்பியலாளர்கள் பகுப்பு:பெண் வானியலாளர்கள் பகுப்பு:அமெரிக்கப் பெண் அறிவியலாளர்கள்
ஆலிஸ் (ஆலிஸின் அதிசயயுலக சாகசங்கள்)
ஆலிஸ் (Alice), லீவிஸ் கரோலின் எழுதிய குழந்தைகளின் புதினமான ஆலிஸின் அதிசயயுலக சாகசங்கள் (Alice's Adventures in Wonderland) (1865) என்பதில் வரும் முக்கியக் கற்பனை கதாபாத்திரம். ஆலிஸின் அதிசயயுலக சாகசங்களின் தொடர்ச்சியாக வந்த கதை "கண்ணாடியின் வழியாக" (Through the Looking-Glass (1871) என்பதாகும். ஆலிஸ், விக்டோரியாவின் காலத்து நடுப்பகுதியில் வரும் ஒரு கற்பனை குழந்தை கதாபாத்திரம். ஆலிஸ் தற்செயலாக ஒரு முயல் வளைக்குள் விழுந்து நிலத்தடியில் இருக்கும் அதிசயயுலகிற்குச் செல்கிறார்; அதன் தொடர்ச்சியாக, அவர் ஒரு மாற்று (அதிசய) உலகிற்கு ஒரு கண்ணாடியின் வழியாக செல்கிறார்.
கரோல் மற்றும் அவரது நண்பர் ராபின்சன் டக்வொர்த்துடன் ஐசிஸ் (தேம்ஸ் நதியில்) படகில் செல்லும் போது, லிட்டெல் சகோதரிகளை மகிழ்விக்க கரோலால் கூறப்பட்ட கதைகளில் இந்த ஆலிஸ் பாத்திரம் உருவானது. தொடர்ச்சியான படகுப் பயணங்களில் மேலும் உருவானது. ஆலிஸ் கதாபாத்திரம் தனது பெயரை 'ஆலிஸ் லிட்டெலின்' முதல் பெயரிலிருந்து கொண்டிருந்தாலும், இக்கதாபாத்திரம் லிட்டெலை எந்தளவு ஒத்துள்ளது என்பதில் சில அறிஞர்கள் மறுக்கின்றனர். கரோல், ஆலிஸ் கதாபாத்திரத்தை "அன்பும் மென்மையும்", "அனைவரையும் உபசரிக்கும் தன்மை", "நம்பகத்தன்மை", "பெரும் ஆர்வம்" ஆகிய பண்புகள் இருப்பவராக உருவாக்கியிருப்பார்.
ஆலிஸ், புத்திசாலியாக, நல்ல நடத்தை கொண்டவராக மற்றும் சந்தேகப்படுபவராக என பல்வேறு கோணங்களில் பார்க்கப்படுகிறார். ஆயினும் சில விமர்சகர்கள் அவரது தனித்தன்மையில் அதிக எதிர்மறை அம்சங்களைக் கண்டறிந்துள்ளனர். ஆலிசின் தோற்றம் ஆலிசின் அதிசயயுலக சாகசங்களின் முதல் வரைவான ஆலிசின் நிலத்தடி சாகசங்களில் இருந்து மாறியிருந்தது. அரசியல் கேலிச்சித்திர ஓவியர் ஜான் டென்னியேல் என்பவர் ஆலிசின் இந்த இரண்டு புத்தகங்களுக்கும் விளக்கச் சித்தரங்களை வரைந்துக் கொடுத்தார்.
ஆலிஸ் கதாப்பாத்திரம் ஒரு கலாச்சார சின்னமாக அடையாளம் காணப்பட்டுள்ளது. ஆலிஸ் பத்தொன்பதாம் நூற்றாண்டின் வழக்கமான கதாபாத்திரத்திலிருந்து வேறுபட்ட ஒரு புதிய புறப்பாடு என விவரிக்கப்படுகிறது, மேலும் இரு ஆலிசின் புத்தகங்களின் வெற்றி பல தொடர்கள், நகைச்சுவை படைப்புகள் மற்றும் பிரதிபலிப்புகள் தோன்ற ஒரு உத்வேகத்தை வழங்கியது. ஆலிஸ் பல்வேறு விமர்சன அணுகுமுறைகளால் புரிந்து கொள்ளப்பட்டார், வால்ட் டிஸ்னியின் செல்வாக்கு நிறைந்த திரைப்படம் (1951) உள்ளிட்ட பல தழுவல்களில் ஆலிஸ் பாத்திரம் மீண்டும் தோன்றியது. இந்தப் பாத்திரம் தொடர்ச்சியாக மாற்றங்களுக்கு உட்படுத்திக்கொள்ளும் திறனைக் கொண்டுள்ளதாக குறிப்பிடப்படுகிறது.